Palmaria (otok)

Palmaria (talijanski: Isola della Palmaria) je otok u Ligurskom moru, najveći u arhipelagu Spezzino. Geografija Palmaria ima površinu od 1,89 km², od kopna odnosno od gradića Porto Venere razdvaja ga tjesnac Le bocche. Najviše brdo ima 188 metara. Otok administrativno podpada pod općinu Porto Venere i provinciju La Spezia. Na otoku živi 56 stanovnika (popis 2001.) Od tri otoka arhipelaga, Palmaria je najpopularnija i najpoznatija među izletnicima iz La Spezije, koji ga rado posjećuju zbog plaža i bistrog mora. Otok je ime dobio od lokalnog izraza za spilju (Balma), a ne zbog patuljaskih palmi kojih ima posvuda. Dvije najveće i napoznatije spilje Grotta Azzurra i Grotta Vulcanica nalaze se na istoku: Grotta Azzurra (Modra spilja), duboka je 60 metara u nju se može ući manjim čamcima s mora. Druga, manja Vulcanica, građena je od vulkanskih stijena, poznata je po bazenu pitke vode. istočna obala je blaga, obrasla mediteranskim biljem, za razliku od nje zapadna je strma sa klifovima koji dostižu 188 metara. Historija Nedaleko od lučice Terrizza nalazi se utvrda Umberto I (danas Fortezza del Mare) izgrađena u 19. vijeku. Sve do 1950-ih korištena je kao zatvor. Uz pomoć fondova Evropske Unije potpuno je uređena, pa se danas koristi za konferencije, seminare, predstave, tematske izložbei i kao ljetna škola. Na otoku su sve donedavno djelovali kamenolomi, iz kojih se iskapao portoro, crni dragocjeni mramor s jasnim prugama. Prema vrhu otoka Capo dell'Isola nalaze se brojne male spilje, u jednoj od njih Colombi pronađeni ljudski i životinjski ostaci iz neolitika, danas smješteni u Gradskom muzeju La Spezije. Prema vrhu se nalaze utvrde Batteria semaforo i Forte Cavour. Ratna mornarica napustila je utvrdu Semaforo 1962. danas se u njoj nalazi Centar za ekološku edukaciju. Znamenitosti Palmaria je 1997. uvrštena na UNESCO-vu Listu mjesta svjetske baštine u Evropi kao jedno od mjesta lokaliteta Nacionalni park Cinque Terre i Porto Venere sa otocima Palmaria, Tino i Tinetto, i to samo zbog ljepote prirode već i zbog pećina u kojima su pronađeni brojni artefakti. Na otoku se nalazi i mala crkvica San Pietro. Otok je zajedno s Porto Venerom i cijelim okolnim akvatorijem 2001. proglašen Rezervatom prirode pod imenom Parco Naturale Regionale di Porto Venere. Reference Vanjske veze Isola Palmaria (it) Isola Palmaria Arhivirano 2019-03-24 na Wayback Machine-u (it)